Den 30-årige kvinde fra Frederikshavn blev torsdag formiddag dømt ved retten i Hjørring. Kvinden er blevet dømt for overtrædelse af straffelovens paragraf 245 - vold af særlig rå brutal og farlig karakter. Ifølge anklager Janni Nørgaard nægter kvinden sig skyldig og anker dommen til landsretten. Slog børnene flere gange om ugen Kvinden slog sine børn flere gang om ugen med sandaler, knytnæver og lussinger. Hun hev dem også i håret og i ørerne. Et af børnene slog hun mens barnet lå og sov, hvor barnet fik flere slag i hovedet med en sandal. Den 30-årige kvinde fik seks måneders ubetinget fængsel, og skal derfor ind bag tremmer for at afsone sin straf. Fire år med overgreb Overgrebene begyndte på familiens bopæl i Frederikshavn. Her udøvede den 30-årige kvinde systematisk vold mod sine to børn, der på daværende tidspunkt var fire og seks år. Overgrebene blev opdaget ved, at en af pigerne betroede sig til en skolelærer, hvor skolen efterfølgende meldte det til kommunen.

Referat:
En 30-årig kvinde er torsdag blevet dømt for at have slået sine børn med knytnæver, sandaler og lussinger.